টাইফুন ‘রাগাসা’র তাণ্ডবে নিখোঁজ হলেন ১২৪ জন

ওয়েব ডেস্ক : সুপার টাইফুন (Super Typhoon) ‘রাগাসা’র (Ragasa) তাণ্ডব তাইওয়ানের (Taiwan) পূর্ব উপকূলে। যার প্রকোপে তছনছ হল জনপ্রিয় টুরিস্ট হাব হুয়ালিয়েন। যার ফলে বিপাকে পড়েছেন বহু মানুষ। এই দুর্যোগের কারণে ১২৪ জন নিখোঁজ হয়েছেন বলে খবর। ঘটনায় এখনও পর্যন্ত ১৪ জন নিহত হয়েছেন বলে জানা যাচ্ছে।

গত সোমবার তাইওয়ানের উপকূলে তাণ্ডব চালাচ্ছিল সুপার টাইফুন ‘রাগাসা’ (Super Typhoon Ragasa)। তার পরে সেটি চীনের দক্ষিণ উপকূল ও হংকং-এ আছড়ে পড়ে। ফিলিপাইন্সের উপকূলে আছড়ে পড়ার সময় ওই সাইক্লোনের গতিবেগ ছিল ২৩০ কিলোমিটার। যার কারণে ভারী বৃষ্টিও হয়েছে।

আরও খবর : রাষ্ট্রপুঞ্জের মানবাধিকার পরিষদে পাকিস্তানকে তুলোধনা ভারতের!

তাণ্ডবের কারণে গুয়াংফু এলাকা থেকে হতাহতের খবর পাওয়া গিয়েছে। সেখানে অনেক মানুষ এই ঝড়ের কারণে ক্ষতিগ্রস্ত হয়েছে বলে জানা যাচ্ছে। জানা গিয়েছে, ঝড় ও বৃষ্টির কারণে সেখানে সেতু ভেঙে পড়েছে। বহু মানুষ সেখানে এখনও আটকে রয়েছেন বলে জানা যাচ্ছে।

সেখানকার স্থানীয়রা জানিয়েছেন, এই প্রবল ঝড়-বৃষ্টির কারণে গুয়াংফু গ্রাম ভেসে গিয়েছে। প্রবল এই ঝড়ের কারণে জলের বিরাট স্রোত লক্ষ্য করা গিয়েছে। যা প্রায় সুনামির মতো। সুনামির কারণে দক্ষিণ চীন সমুদ্রে যেতে মানা করে দেওয়া হয়েছে মৎসজীবীদের। বলা হয়েছে সমুদ্রে ১২ মিটার পর্যন্ত উঁচু ঢেউ উঠতে পারে।

দেখুন অন্য খবর :